যোগেন্দ্রনাথ চক্রবর্তী
যোগেন্দ্রনাথ চক্রবর্তী, বা রামচন্দর (ইংরেজি: Jogendranath Chakrabarty) (? - ২৭ মার্চ, ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী অনুশীলন দলের সভ্য ছিলেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যার উদ্দেশ্যে বোমা নিয়ে সাহেবের বাংলোয় যান যোগেন্দ্রনাথ। দুর্ভাগ্যক্রমে নিজের হাতেই বোমাটি ফেটে যাওয়ায় তিনি মারা যান।